OSNOVNA ŠKOLA „VLADIMIR NAZOR“

KOMLETINCI

KLASA: 003-06/19-01/36

URBROJ: 2188-26-19-05/1

Komletinci, 28.svibnja 2019.

Početak sjednice u 18,00 sati

SKRAĆENI ZAPISNIK

DVADESET I DRUGE (22.) SJEDNICE ŠKOLSKOG ODBORA

ODRŽANE 28.05.2019. U ZBORNICI ŠKOLE

Sjednicu je sazvala i predsjedavala predsjednica Školskog odbora Marija Čorić. Sjednici su nazočni Marija Čorić, Gordana Vujica, Alma Golubičić , Franjo Mareljić, Ana Zvonarević i Mario Beli. Nenazočan je Marijan Novoselac. Osim članova školskog odbora sjednici je nazočna ravnateljica Katica Novoselac.

Dnevni red:

1. Usvajanje zapisnika prošle, (21.), sjednice Školskog odbora

2. Prijedlog ravnateljice za imenovanje članova povjerenstva za redovni godišnji otpis u školskoj knjižnici

3. Donošenje odluke o upućivanju radnika na liječnički pregled kod ovlaštenog izabranog doktora specijalista medicine rada radi utvrđivanja radne sposobnosti.

4. Donošenje Pravilnika o postupku zapošljavanja te procijeni i vrednovanju kandidata za zapošljavanje u Osnovnoj školi „Vladimir Nazor“ Komletinci

5. Razno

Nakon glasovanja utvrđeno je da je dnevni red jednoglasno usvojen.

Ad.1.) Jednoglasno je, sa šest glasova ZA, usvojen zapisnik 21. sjednice školskog odbora.

Ad.2.) Jednoglasno je, sa šest glasova ZA, donesena Odluka o imenovanju povjerenstva za otpis knjižnične građe.

Ad.3.) Jednoglasno je, sa šest glasova ZA, donesena odluka o upućivanju radnika na liječnički pregled kod ovlaštenog izabranog specijalista medicine rada radi utvrđivanja prosudbe radne sposobnosti.

Ad.4.) Jednoglasno je, sa šest glasova ZA, donesen Pravilnik o postupku zapošljavanja te procijeni i vrednovanju kandidata za zapošljavanje.

Ad.5.) Pod točkom razno ravnateljica je izvijestila o sljedećim temama:

 Jedna od aktivnosti projekta "Globalni ciljevi - lokalne mogućnosti" koji provodimo kao partneri nositelju projekta OI "Suvara" Otok jest postavljanje vanjskog vježbališta na školskom igralištu. Tijekom ovog ili sljedećeg tjedna trebao bi biti definiran početak radova, a završetak se očekuje u kolovozu kako bi početkom nove školske godine vježbalište moglo biti otvoreno.

Započeli su radovi na izradi spomen-ploče koja bi trebala biti postavljena na školu u znak sjećanja na prvog komletinačkog župnika don Luku Sučića, popa glagoljaša koji je bio pokretač inicijative za osnivanje prve redovne škole u Komletincima. Ploča će biti napisana na dva pisma: latinici i glagoljici, a trebala bi biti svečano otkrivena prvog nastavnog dana sljedeće školske godine.

U tijeku je potpisivanje završnih ugovora na projektu "UZBRDO" čiji je nositelj NANSEN dijalog centar iz Osijeka, a naša je škola jedan od obveznih partnera. Projekt je prijavljen u okviru Švicarsko-hrvatskog programa suradnje. Od projekta očekujemo dodatno opremanje škole, stručna usavršavanja učitelja i niz kvalitetnih aktivnosti za učenike.

U školi je 22.5.2019. godine za učiteljicu savjetnicu promovirana Marija Čorić, prva savjetnica u našoj školi.

Sjednica je završila u 19,45 sati.

Zapisničar: Predsjednica školskog odbora:

Alma Golubičić Marija Čorić